बाल मंदिर का शैक्षणिक भ्रमण दल रवाना
बाड़मेर |बाल मंदिर माध्यमिक स्कूल की कक्षा 9वीं के छात्रों का शैक्षणिक भ्रमण दल बुधवार को रवाना हुआ। दल को संस्था अध्यक्ष धनराज जोशी, प्रधानाध्यापक नरपतसिंह सोलंकी ने हरी झंडी दिखा कर रवाना किया। शैक्षणिक भ्रमण दल पिछले 31 वर्षों से लगातार जा रहा है। इस दल में 47 छात्रों का एक दल महेशचन्द दुलानी के नेतृत्व में राजस्थान के विभिन्न ऐतिहासिक स्थलों का भ्रमण करेगा। इसमें माउंट आबू, रणकपुर, उदयपुर, चितौड़, हल्दीघाटी, अजमेर, पुष्कर आदि का भ्रमण करवाया जाएगा। यह दल 30 दिसंबर को वापस आएगा।
hin_Deva hin_Deva